Billy West (stumfilmskuespiller)

**Billy West**, født 22. september 1892, død 21. juli 1975, var en filmskuespiller, -produsent og -regissør i stumfilmtiden. Han er best kjent som Chaplin-imitator. 

Han ble født i Russland som **Roy B. Weissburg**. Han emigrerte til USA, og etter en tid i det nye landet tok han scenenavnet *Billy West*. Han begynte å få roller i en rekke kortfilmer, den første het *Apartment No. 13*, og hadde premiere i 1912. I 1917, da kinoene ikke kunne få nok av Charlie Chaplin-komedier, hyret en foretaksom filmprodusent inn West til å imitere Chaplin på lerretet, for å surfe på Chaplin-bølgen. West hadde til da hovedsakelig tjent til livets opphold som komiker på ulike vaudeville-scener. Nå ble han utstyrt med det typiske landstryker-kostymet og -sminken som Chaplin var så kjent for, og spilte inn en rekke filmer der han er så lik den ekte Charlie Chaplin både i utseende og opptreden at det ofte er vanskelig å skille mellom originalen og kopien. Det sies at Chaplin selv passerte et filmsett der det ble spilt inn en film med Billy West i hovedrollen. Chaplins kommentar til West var "Du er en prima imitator" (på engelsk skal replikken ha vært "You're a damned good imitator"). Noen av Billy Wests filmer har senere dukket opp på video-markedet som "Charlie Chaplin-filmer". De fleste av West-filmene fra årene 1917-1918 er svært like Chaplin-filmene fra 1916-1917. I disse West-filmene spiller Oliver Hardy en skurk som er svært lik rollen som Eric Campbell har i Chaplins filmer. Leatrice Joy er den uskyldige unge piken i West-filmene, der Edna Purviance hadde den tilsvarende rollen som Chaplins landstryker forelsket seg i.

I 1922 ble West selv produsent for sine egne filmer. Han sluttet da å etterligne Chaplins landstryker, og skapte i stedet en lapsete rollefigur med stråhatt og en strektynn mustasje. I 1925 tok han et steg videre og begynte som filmregissør. Han regisserte en serie på noen få slapstick-komedier med et Oliver Hardy og Bobby Ray i hovedrollene som et arketypt "en-tykk-og-en-tynn"-radarpar. Deretter regisserte han en serie Winnie Winkle-komedier med Ethelyn Gibson i hovedrollen. Det ble laget i alt ti *Winnie Winkle*-filmer; de bygget på en populær tegneserie om den unge yrkeskvinnen Winnie.

West took small roles in sound films, first for small independent companies and later for Columbia Pictures.

## Biografi
Billy West var gift med Jane Walder, som var engelsk statsborger. Han giftet seg med henne i England, og brukte da navnet *William Briscoe*. De fikk to barn sammen i England, William og Joseph Valentine. I 1924 dro sønnene til USA for å bo sammen med faren. Paret fikk senere også datteren Ruth.

## Filmografi (i utvalg)
* *Apartment No. 13* (1912)
* *[[Back Stage (1917 film)|Back Stage]]* (1917)
* *[[The Hero (1917 film)|The Hero]]* (1917)
* *[[Dough Nuts]]* (1917)
* *[[Cupid's Rival]]* (1917)
* *[[The Villain (1917 film)|The Villain]]* (1917)
* *[[The Millionaire (film)|The Millionaire]]* (1917)
* *[[The Goat (1917 film)|The Goat]]* (1917)
* *[[The Fly Cop]]* (1917)
* *[[The Chief Cook]]* (1917)
* *[[The Candy Kid]]* (1917)
* *[[The Hobo]]* (1917)
* *[[The Pest (1917 film)|The Pest]]* (1917)
* *[[The Band Master]]* (1917)
* *[[The Slave (film)|The Slave]]* (1917)
* *[[The Stranger (1918 film)|The Stranger]]* (1918)
* *[[Bright and Early]]* (1918)
* *[[The Rogue]]* (1918)
* *[[His Day Out]]* (1918)
* *[[The Orderly]]* (1918)
* *[[The Scholar (film)|The Scholar]]* (1918)
* *[[The Messenger (1918 film)|The Messenger]]* (1918)
* *[[The Handy Man (1918 film)|The Handy Man]]* (1918)
* *[[The Straight and Narrow]]* (1918)
* *[[Playmates (1918 film)|Playmates]]* (1918)
* *[[Beauties in Distress]]* (1918)
* *[[Stick Around (film)|Stick Around]]* (1925 – produsent) 
* *[[Hey, Taxi!]]* (1925 – produsent)
* Rivals (1925) 
* *[[Hop to It!]]* (1925 – produsent)
* *[[They All Fall]]* (1925 – produsent) 
* *[[The Joke's on You (film)|The Joke's on You]]* (1925)
* *Hard Boiled Yeggs* (1926)

## Referanser


## Eksterne lenker
*